**Studentmediene i Trondheim AS** er et eier- og driftselskap for studentmedia i Trondheim. Selskapet eies av Studentersamfundet i Trondhjem og Studentsamskipnaden, hver med en eierandel på 50 %. Mediedriften foregår i selskapet, mens medlemmene har sosial tilhørighet og tilknytning til gjengene på Samfundet. Per januar 2024 er Gjengsjef Birk Cock Aschjem, ansvarlig redaktør er Herman Østby og daglig leder er Atle G. Nordli.

Studentmediene er en frivillig organisasjon, drevet av og for studentene i Trondheim. Selskapet har[*når?*] rundt 250 aktive medlemmer,[] og er fordelt i seksjoner utfra hva man jobber med; redaksjonelt, salg, økonomi, marked, IT-utvikling, drift og gjengadministrasjon. Studentmediene har arbeidslokaler på Lucasbygget ved Studentersamfundet.

Virksomheter i Studentmediene i Trondheim
-----------------------------------------

* Under Dusken – Nordens eldste studentavis. Etablert i 1914.
* Radio Revolt – Studentradioen i Trondheim – siden 1984
* Dusken.no – Norges eldste nettavis. Etablert i 1994

### iBok

iBok ble etablert av studenter tilknyttet NTNU i 2005, og hadde per 2021 omkring 15 frivillige studenter som drifter og markedsfører tjenesten. I januar 2022 hadde iBok rundt 155 000 registrerte brukere fordelt på de største studiebyene i Norge. I 2013 overtok Studentmediene i Trondheim eierskapet til tjenesten. Det er en markedsplass for kjøp og salg av brukte pensumbøker.

Selskapets historie
-------------------

Selskapet ble først opprettet under navnet Mediastud den 27. januar 1988, og omfattet da bare Under Dusken og Studentradio'n. I 1991 etablerte Mediastud Student-TV som sin tredje medievirksomhet. Avtalen mellom eierne ble reforhandlet i 1995 og finansiering av Student-TV ble tatt opp i avtalen. Samtidig ble driftsutgiftene fordelt med 60 % på Samskipnaden og 40 % på Samfundet, mot 50-50 tidligere.

I 1997 vedtok Velferdstinget i Trondheim å be Studentsamskipnaden å si opp Mediastud-avtalen. Avtalen ble allikevel videreført, og ved reforhandling av avtalen i perioden 2006-2007 stilte Velferdtinget seg bak Mediastud-avtalen så lenge redaksjonen var uavhengig og upolitisk valgt.

I 2008 ble det meste av de tre studentmedienes arbeidsarealer samlet i Lucasbygget på Singsakerbakken 2E på grunn av mangel på arbeidsarealer i Studentersamfundet og Radio Revolt-satsingen på 24/7-radio. I forkant av flyttingen varslet Samfundets leder at studentmediene ville miste sine lokaler på Studentersamfundet dersom de flyttet, men dette har ennå[*når?*] ikke slått til. Ett av målene med flytting var økte muligheter for samarbeid, men selskapet har blitt kritisert[*av hvem?*] for ikke å realisere disse mulighetene. 

Etter flyttingen til Lucas-bygget har selskapet gått med underskudd på grunn av leieutgifter og investeringer. Selskapet vedtok i 2010 at det ønsker lokaler i tilknytning til Samfundets bygningsmasse.

I 2010 ble filmproduksjonsselskapet Prosjektor, opprinnelig en spin-off fra Student-TV, skilt ut fra selskapet og opprettet som Projektor Filmproduksjon, en selvstendig frivillig organisasjon.

I 2013 ble markedsplassen iBok.no en del av Studentmediene i Trondheim.

Den 1. juli 2013 slo Mediastud AS sammen de tre gjengene Under Dusken, Radio Revolt og Student-TV. Selskapet endret samtidig også navn fra Mediastud AS til Studentmediene i Trondheim AS .

I 2017 ble Barteguiden lagt ned. Fra og med 2018 kuttet Under Dusken antall utgaver fra 16 til 12 i løpet av året. Det var i 2020 rundt 250 aktive medlemmer i Studentmediene.

Referanser
----------

1. ↑  «Om iBok på iBok.no». *ibok.no*. Besøkt 1. februar 2022.
2. ↑  Universitetsavisa, nr 15, 1997: Det spøker for Student-TV

Kilder
------

* Informasjon fra Brønnøysundregisteret om Mediastud AS
* Leder i Under Dusken om Velferdstingets foreslåtte oppsigelse av avtalen
* Marie Stølen om flyttingen av arbeidslokaler
* Sjef for UKA-09 Torgeir Ødegården kritiserer studentmediene for manglende samarbeid[*død lenke*]

Eksterne lenker
---------------

* Studentmediene i Trondheim AS
* Student-TV
* Under Dusken
* Radio Revolt
* Dusken.no Arkivert 15. mai 2011 hos Wayback Machine.
* iBok.no

| * v
* d
* r
Studentersamfundet i Trondhjem |
| --- |
| Kulturtilbud | 
* Bodega Band
* Candiss
* Kjellerbandet
* Knauskoret
* Pirum
* S. Møller Storband
* Snaustrinda Spelemannslag
* Strindens Promenade Orchester
* Studentersamfundets Interne Teater
* Studentersamfundets Orkester
* Studentersamfundets Symfoniorkester
* Trondhjems Kvinnelige Studentersangforening
* Trondhjems Studentersangforening
* UKErevyen

 |
| Arrangerende | 
* Kulturutvalget
* Klubbstyret
* Lørdagskomiteen

 |
| Studentmedier | 
* Propheten
* Radio Revolt
* Student-TV
* Under Dusken
* Studentmediene

 |
| Festivaler | 
* ISFiT
* UKA

 |
| Andre foreninger | 
* Akademisk Radioklubb

 |
| Ordener | 
* De Sorte Faars Ridderskab
* Den Gyldne Kat
* Den Træge Patron
* Minerva Polyhymnia
* Polyhymnia
* Vrangstrupen

 |
| Annet/lister | 
* Formenn og ledere ved Studentersamfundet
* Gjenger og foreninger ved Studentersamfundet

 |


|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |